كيفك عليمن كالب الكون*
*على كيفك عليمن كالب الكون وعليمن هوستك وية انفعالك*
*حبك وادي ضيم وقهر وآﻻم وما مجبور امرن من خﻼلك*
*شرجي وما احب بس شرجي الرياح وﻻ عايز عذب نسمة شمالك*
*يا هو الكالك بيك اني مجنون وياهو الكالك ماكو بمثالك*
*باطباعك لكيت هواي تزوير ﻻن كل يوم تتبدل خصالك*
*وما اشوفك جميل شما يكولون واحس تزوير مو اصلي جمالك*
*تتمنى كبل بس تسمع الصوت وباحلى الوان راسمنه بخيالك*
*وبس سولفنه بيك وصرت محبوب اشتغلت رحمة الله وطك دﻻلك*
*تتنمنى كبل بس نكعد وياك ومن ردناك شحيت بوصالك*
*وما عندك مجال شما نحاجيك ومنو يحاجيك لحظة انشغالك*
*محال ويانه صارت بالقرارات ووية الغير ما يصعب محالك*
*يعمي احنه يتامى ونكره العيد العيد انت وغلط جية هﻼلك*
*وشنو ببالك يدور انت اجمل الناس باجر بالجمال يدور بالك*
*ومنو بحالك أنه ﻻ انت غلطان واذا تظل هالشكل محد بحالك*
*كبل لتروح خل اتراهن وياك من باجر احب عشرة ببدالك**